Grand Theft Auto IV

Grand Theft Auto IV er et tredjepersons actionspill i den kontroversielle Grand Theft Auto-serien utviklet av Rockstar Games. Spillet bruker spillmotoren RAGE (Rockstar Advanced Game Engine) og animasjonsmotoren Euphoria.

Traileren som kom 29. mars 2007 viste Liberty City, og spillet foregår rundt midten av dette tiåret (nåtid). Hovedpersonen er en østeuropeer (Niko Bellic) som kommer til Liberty City (basert på New York) for å legge et kriminelt liv bak seg. Spillet kom i salg den 29. april 2008.

Ifølge utgiver Rockstar Games, solgte spillet 3,6 millioner eksemplarer på én dag og seks millioner eksemplarer den første uken.

Handling 
Niko Bellic, en østeuropeisk tidligere soldat, ankommer Liberty City om bord på et lasteskip, kalt Platypus, for å unnslippe sin kriminelle fortid i hjemlandet, og lete etter en mann som forrådte Niko og deres enhet 10 år tidligere. Han gjenforenes med sin fetter Roman, men oppdager at alle fortellingene hans om rikdom var løgn. Roman bor i en liten skitten leilighet, eier et ulønnsomt drosje-selskap, sliter med stor gjeld og problemer med kriminelle lånehaier.

Niko begynner å hjelpe Roman med hans problemer, noe som får Niko til å opprette sine første kriminelle kontakter i byen. Han blir tvunget til å arbeide for Vlad Glebov, Romans russiske lånehai - som Niko dreper etter å ha fått vite at han hadde sex med Romans kjæreste Mallorie. Som gjengjeldelse blir Niko og Roman kidnappet av russiske gangstere på ordre fra deres sjef Mikhail Faustin og hans viktigste håndlanger, Dimitri Rascalov. Faustin begynner å bruke Niko som leiemorder, og beordrer ham til å drepe sønnen til en annen russisk kriminell Kenny Petrović. Niko og Romans leilighet og drosje-selskap blir brent ned av Dimitris håndlangere. Niko finner også arbeid for lokale narkobaroner, og kommer også i kontakt med en mafia, og må hjelpe til under et bankran.

Referanser

Eksterne lenker 
 

Videospill utviklet av Rockstar Games
PlayStation 3-spill
Xbox 360-spill
Gullstikka-vinnere
Videospill fra 2008
Videospill utviklet i Storbritannia
Videospill utviklet i Canada
Spike Video Game Awards-vinnere